**Györtelek Község Önkormányzata Képviselő-testületének 2/2022. (I. 14.) önkormányzati rendelete
az önkormányzat közművelődési feladatairól, a helyi közművelődési tevékenység támogatásáról szóló 15/2020. (VIII.19.) rendelet módosításáról**

Györtelek Község Képviselő-testülete az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, a Györtelek Község Roma Nemzetiségi Önkormányzat Képviselő-testületével való egyeztetés alapján, véleményének kikérésével, a következőket rendeli el:

**1. §**

Az önkormányzat közművelődési feladatairól, a helyi közművelődési tevékenység támogatásáról szóló 15/2020. (VIII.19.) önkormányzati rendelet bevezető része helyébe a következő rendelkezés lép:

„*Györtelek Község Képviselő-testülete az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, a Györtelek Község Roma Nemzetiségi Önkormányzat Képviselő-testületével való egyeztetés alapján, véleményének kikérésével, a következőket rendeli el:*”

**2. §**

**A önkormányzat közművelődési feladatairól, a helyi közművelődési tevékenység** **támogatásáról szóló 15/2020. (VIII.19.) önkormányzati rendelet 4. §-a helyébe a következő rendelkezés lép:***„4. § (1) A 3. §-ban meghatározott közművelődési alapszolgáltatások megszervezésén túl az önkormányzat az alábbi közművelődési szolgáltatásokat támogatja:*

*a)* *a kulturális és a művészeti területen jelentkező civil kezdeményezéseket, új művészeti értékek létrehozását és bemutatását,*

*b)* *az értéktári ismeretek közkinccsé tételét a polgárok számára, a helyi alkotók, művészek tevékenységét, a lokálpatrióta és turisztikai szemlélet erősítését célzó együttműködések ösztönzését, erősítve ezzel az identitástudatot, a településhez való kötődést,*

*c)* *helyi kulturális értékekre alapuló fesztiválokat, eseményeket,*

*d)* *a település környezeti, szellemi, művészeti értékeinek, hagyományainak feltárását, megismertetését, a helyi művelődési szokások gondozását, gazdagítását,*

*e)* *a környezetkultúra javítását, a településesztétikai kultúra fejlesztését,*

*f)* *az ismeretszerző tevékenységeket.*

(2) *Az önkormányzat a Kultv. 76. § (5) bekezdésére figyelemmel, a közművelődési alapszolgáltatások megszervezésén túl* ***a hagyományos közösségi kulturális értékek átörökítése feltételeinek biztosítása alapszolgáltatást*** *szervezi meg.*

**3. §**

*Ez a rendelet 2022. január* 17. *napján lép hatályba, és a hatályba lépését követő első napon hatályát veszti.*

*Györtelek, 2022. január 13.*

*Halmi József dr.Sipos Éva*

*polgármester jegyző*

Általános indokolás

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A.§ (1) bekezdésében kapott felhatalmazás alapján 2020. évben az önkormányzat megalkotta a közművelődési rendeletét. A Szabolcs-Szatmár-Bereg Megyei Kormányhivatal Törvényességi Osztálya felülvizsgálata a rendeletet, és az SZ/153/02419-1/2021. ügyiratszámon érkezett szakmai konzultációs adatlapjában az alábbi észrevételeket tette. *A rendelet nem tartalmazza a Kultv. 76.§ (5) bekezdés szerint a közművelődési alapszolgáltatásokat.  Az 1000 fő feletti települési önkormányzat a Kultv.76.§ (4) bekezdésén túl, a 76.§ (3) bekezdés b)-g) pontjai szerinti közművelődési alapszolgáltatásokból legalább egy, további közművelődési alapszolgáltatást szervez meg*.  Továbbá, a rendelet bevezető részében szerepelnie kell annak, hogy a nemzetiségi önkormányzattal egyeztetésre került e a rendelet-tervezet

Részletes indokolás

**Az 1. §-hoz**

**1.§-hoz:**

Az önkormányzat közművelődési feladatairól, a helyi közművelődési tevékenység

támogatásáról szóló 15/2020. (VIII.19.) önkormányzati rendelet bevezető részét módosítja, melyben feltüntetésre kerül, hogy a nemzetiségi önkormányzattal egyeztetésre került a rendelet.

**A 2. §-hoz**

**2.§-hoz:**

Az önkormányzat közművelődési feladatairól, a helyi közművelődési tevékenység

támogatásáról szóló 15/2020. (VIII.19.) önkormányzati rendelet 4.§-át módosítja, a 2 bekezdésében a Kultv. 76.§ (3) bekezdés b-g pontjai közül a legalább további egy alapszolgáltatást vállalását deklarálja.

**A 3. §-hoz**

**3.§-hoz:**

A  Javaslat a helyi önkormányzati rendelet hatálybalépésének, és a hatályon kívül helyezésének időpontját határozza meg.